b'\n_START_ARTICLE_\nUlvsundan linna\n_START_PARAGRAPH_\nUlvsundan linna (ruots. Ulvsunda slott) on linna Ruotsin p\xc3\xa4\xc3\xa4kaupungissa Tukholmassa Ulvsundan kaupunginosassa._NEWLINE_Linnan rakennutti vuosina 1640\xe2\x80\x931647 sotamarsalkka Lennart Torstensson. Rakennusta muutettiin 1670-luvulla arkkitehti Nicodemus Tessin vanhemman suunnitelmien mukaan. Linnan nykyinen, my\xc3\xb6h\xc3\xa4is-empiretyylinen ulkon\xc3\xa4k\xc3\xb6 on per\xc3\xa4isin 1830-luvulta, jolloin muutosty\xc3\xb6t suunnitteli Axel Nystr\xc3\xb6m. Rakennuksessa toimi vuosina 1906\xe2\x80\x931972 Tukholman maak\xc3\xa4r\xc3\xa4j\xc3\xa4kunnan yll\xc3\xa4pit\xc3\xa4m\xc3\xa4 heikkomielisten hoitokoti. Sistustus on p\xc3\xa4\xc3\xa4osin s\xc3\xa4ilynyt 1600-luvun tyylisen\xc3\xa4, vaikka joitakin esineit\xc3\xa4 on myyty Nordiska museetille._NEWLINE_Nykyisin linnassa on hotellihuoneita, ja siell\xc3\xa4 j\xc3\xa4rjestet\xc3\xa4\xc3\xa4n konferensseja ja juhlia.'